Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szóló 1999. évi LXXVI. törvény (Szjt.) 90. § (1) és 66. §
Paragraph Index: 701

2. A jogdíj mértéke 2.1. A jogdíj mértéke függ egyrészt a többszörözött mû árától, másrészt a sokszorosítás példányszámától, harmadrészt az audiovizuális mûnek az adott hordozón lefoglalt hosszától. A fizetendõ jogdíj kiszámításának módszere: példányonkénti, a fogyasztói (ÁFA-t magába foglaló) ár 8%-a, vagy a felvétel-kiadó nettó (ÁFA nélküli) átadási árának (terjesztõk számára közzétett katalógusár, PPD) 11%-a, szorozva a megjelenés példányszámával, szorozva a hordozón található audiovizuális mû elfoglalt helyének arányával a hordozó teljes, felhasznált kapacitásához viszonyítva, de a fizetendõ jogdíj: az audiovizuális mû megkezdett percére és példányára vonatkoztatva, minimum 2,75 Ft/perc. A speciális célú, nem önálló terjesztésre szánt hordozók (pl. lapmelléklet) másolása/többszörözése esetén fizetendõ jogdíjat a FilmJus a hasonló felhasználások elveinek a figyelembevételével esetenként állapítja meg. 2.2. A 2.1. pontban megállapított jogdíj nem tartalmazza az általános forgalmi adót, melyet a jogdíjfizetésre kötelezettnek a megállapított jogdíjon felül, a mindenkor hatályos jogszabályoknak megfelelõen kell megfizetnie. 2.3. A jogdíjakkal való elszámolás a sokszorosítás megkezdése elõtt esedékes.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes